laion/Wikipedia-Exotic huggingface dataset:
אלכסנדר קומפנייץ

אלכסנדר קומפנייץ (ברוסית: Александр Соломонович Компанеец‏; 4 בינואר 1914 - 14 באוגוסט 1974) היה פיזיקאי סובייטי ממוצא יהודי. אלכסנדר קומפנייץ נולד בשנת 1914 ביקטרינוסלב (אז בתחומי האימפריה הרוסית כיום באוקראינה) למשפחה יהודית. הוריו היו רופאים. אמו הייתה קרובת משפחה של יואל אנגל. לאחר סיום בית ספר קומפנייץ עבר לחרקיב ובשנת 1934 סיים לימודי פיזיקה. בשנת 1934 הוא התחיל לעבוד במכון לפיזיקה של אקדמיה למדעים של ברית המועצות. הוא היה תלמיד של לב לנדאו ובשנת 1933 היה הראשון שעבר אצלו בחינה בפיזיקה תאורטית. בשנת 1936 הוא סיים לימודי תואר שלישי. בשנת 1943 הוא סיים עבודת פוסט דוקטורט. בתקופת מלחמת העולם השנייה קומפנייץ היה פרופסור במוסדות להשכלה גבוהה בטשקנט. בשנת 1946 קומפנייץ עבד להתגורר במוסקבה והחל לעבוד במכון לכימיה פיזיקלית של האקדמיה. במקביל לעבודה במכון קומפנייץ לימד באוניברסיטה הלאומית למחקר גרעיני. הוא הדריך עשרות עבודות תואר שלישי. קומפנייץ עסק בתחומים שונים של ניצול אנרגיה גרעינית, פיזיקה של מצב מוצק וחקר מוליך למחצה. הוא היה בקבוצת של יעקב זלדוביץ' שפעלה בנושאים קשורים עם ייצור פצצה גרעינית. בשנת 1955 ביחד עם יעקב זלדוביץ' הוא פרסם ספר על תאוריית פיצוץ. קומפנייץ נפטר בשנת 2014 במוסקבה ונטמן בבית העלמין דונסקויה החדש. ביוגרפיה (ברוסית)
ג'ארד הארפר

ג'ארד למאר הארפר (באנגלית: Jare; נולד ב-14 בספטמבר 1997) הוא שחקן כדורסל מקצועני אמריקני המשחק בקבוצת הפועל ירושלים מליגת העל בכדורסל והיורוקאפ שיחק כדורסל בקולג' עבור האובורן טייגרס שם היה הרכז הפותח בקבוצת הפיינל פור הראשונה אי פעם של טייגרס. ג׳ארד שיחק כ־15 משחקים בליגת ה-nba במדי הפיניקס סאנס, ניו יורק ניקס, וניו אורלינס פליקנס ( שיחק בנוסף לכך בליגת הג׳י ליג במדי ניו יורק ובניו אורלינס ). בשנתיים האחרונות שיחק הארפר במדי ולנסיה מליגת העל הספרדית והיורוליג. לאחרונה חתם בהפועל ירושלים מליגת העל הישראלית. מדיה וקבצים בנושא ג'ארד הארפר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN
טיסת לילה (סרט, 2005)

טיסת לילה (באנגלית: Red Eye) הוא מותחן אמריקאי משנת 2005 בבימויו של וס קרייבן, עם רייצ'ל מקאדמס וקיליאן מרפי בתפקידים הראשיים. העלילה היא על מנהלת קבלה בבית מלון שנאלצת להשתתף בפעולת רצח פוליטית על ידי טרוריסט שיושב איתה במטוס ב"טיסת עין אדומה" (אנ') למיאמי. הסרט הצליח מאד מסחרית. רייצ'ל מקאדמס הייתה מועמדת לפרס סטורן לשחקנית הטובה ביותר. קיליאן מרפי היה מועמד לפרס סטורן לשחקן המשנה הטוב ביותר. שניהם היו מועמדים גם לפרסי בחירת הנוער. ליסה רייסרט (רייצ'ל מקאדמס) היא מנהלת הקבלה המלון היוקרה לוקס אטלנטיק במיאמי. היא נמצאת כעת בדאלאס לרגל לוויית סבתה ומתכוננת לחזור בטיסת לילה למיאמי. הוריה גרושים ואביה ג'ו (בריאן קוקס) שאליו היא קשורה מאד מתגורר לבדו במיאמי. בנמל התעופה דאלאס לאב היא פוגשת בצעיר סימפתי וחביב שמציג עצמו בשם ג'קסון ריפנר (קיליאן מרפי). הוא מזמין לה שתייה והם נפרדים אך במטוס היא מוצאת אותו לידה. הוא מגלה לה בלחש כי הוא עוקב אחריה מזמן וכי הוא שייך לארגון טרור שבכוונתו לחסל את הסנאטור צ'ארלס קיפי (ג'ק סקאליה) שהוא סגן המנהל של המחלקה לביטחון המולדת של ארצות הברית במלון לוקס אטלנטיק בו ינפוש עם משפחתו. הוא פוקד על ליסה להתקשר לפקידת הקבלה סינתיה (ג'יימה מייס) ולהורות לה להעביר את קיפי ומשפחתו לחדר הצופה אל הים "כי בחדר שהם הזמינו יש בעיות בצינורות האינסטלציה". ג'קסון מזהיר אותה כי אם לא תציית אביה יירצח על ידי שליח הקבוצה שכבר ממתין מול ביתו. ליסה המפוחדת עושה כל מה שהיא יכולה כדי להימנע מזאת. היא הולכת לשירותים וכותבת קריאת עזרה על המראה בעזרת סבון אבל ג'קסון תופס אותה ומאיים עליה. לבסוף מחוסר ברירה היא מתקשרת לסינתיה ומעבירה לה את ההוראה בקשר לקיפי. כשהמטוס נוחת היא מצליחה לדקור את ג'קסון בצווארו בעזרת עט, בורחת במהירה לנמל התעופה הבין-לאומי מיאמי כשהוא אחריה. היא מצליחה להימלט ממנו, גונבת מכונית ומעבירה הודעה לסינתיה כי תפעיל אזעקת חירום ותרוץ לחדר של משפחת קיפי כדי לפנות אותם. אנשי הביטחון מפנים את משפחת קיפי במהירות בדיוק כשהטרוריסטים יורים מתוך יאכטה טיל לעבר חדרם אך הם ניצלים. ליסה ממהרת לבית אביה, דורסת והורגת את הטרוריסט שממתין לחיסולו אבל אז מופיע שם ג'קסון ומתחולל מרדף ומאבק מותח עד שהיא מצליחה לירות בו מהאקדח של הטרוריסט שחיסלה ואביה משלים את המלאכה. "טיסת לילה", במסד הנתונים הקולנועיים IMDb (באנגלית) "טיסת לילה", באתר נטפליקס "טיסת לילה", באתר AllMovie (באנגלית) "טיסת לילה", באתר Rotten Tomatoes (באנגלית) "טיסת לילה", באתר Box Office Mojo (באנגלית) "טיסת לילה", באתר Metacritic (באנגלית) "טיסת לילה", באתר אידיבי "טיסת לילה", במסד הנתונים הקולנועיים KinoPoisk (ברוסית) קדימון לטיסת לילה 2005, באתר יוטיוב קדימון לטיסת לילה 2005, באתר יוטיוב המרדף בנמל התעופה, באתר יוטיוב סצנת המאבק הסופי, באתר יוטיוב
Canadian Solar

קנדיאן סולאר בע"מ (באנגלית: Canadian Solar) (NASDAQ: CSIQ) היא חברה אמריקאית ציבורית שמייצרת פאנלים פוטו-וולטאים סולאריים ומנהלת פרויקטים סולאריים רחבי היקף. החברה נוסדה בשנת 2001 בגואלף, אונטריו, קנדה על ידי שון קו. לקנדיאן סולאר יש חברות בנות ביותר מ-24 מדינות ב-6 יבשות. החברה מייצרת פאנלים פוטו-וולטאים סולאריים, תומכת בהתקנת כלים לייצור אנרגיה סולארית ומעורבת במספר פרויקטים רחבי היקף של אנרגיה מתחדשת. עם רכישת חברת Recurrent Energy, קנדיאן סולאר הגיעה לפרויקטים כוללים של 20.4 ג'יגה ואט. בנובמבר 2006, החברה הפכה לציבורית בנאסד"ק (Nasdaq: CSIQ) במחיר של 15 דולר למניה. לחברה יש שני מתקני ייצור באונטריו, והיא מעסיקה כמעט 9,000 עובדים ברחבי העולם המייצרים יותר מ-16 ג'יגה ואט של משלוחי פאנלים (70 מיליון פאנלים פוטו-וולטאים, ב-15 השנים האחרונות). מתקני הייצור של קנדיאן סולאר בקנדה, סין, אינדונזיה, וייטנאם וברזיל מייצרים גבישים, וופרים, תאי שמש, מודולי פוטו-וולטאים סולאריים, מערכות כוח סולאריות ומוצרים סולאריים נוספים. רוב מתקני הייצור של קנדיאן סולאר ממוקמים בקנדה ובסין. המפעל באונטריו בעל כושר ייצור של מעל 500 מגה-ואט לשנה. קנדיאן סולאר מציעה פאנלים סולאריים, מערכות כוח סולאריות, מערכות סולאריות ביתיות חיצוניות לרשת החשמל ומוצרים סולאריים נוספים. יחידת העסקים הגלובלית של פרויקטים פוטו-וולטאים של קנדיאן סולאר פועלת יותר משש שנים ומפתחת פרויקטים פוטו-וולטאים ברחבי העולם, מתמחה בפיתוח פרויקטים, תכנון מערכות, הנדסה ומימון. בנוסף, קנדיאן סולאר יכולה לטפל בפריסת מערכות פרויקטים פוטו-וולטאים, הנעים בין כמה מאות קילוואטים למגה-וואטים. המודולים הסטנדרטיים של קנדיאן סולאר מופעלים על ידי תאי שמש חד-גבישיים או רב-גבישיים בגודל 156 x 156 מ"מ (6 אינץ'). קרן זכויות האדם ביקרה את החברה לאחר שדיווח משנת 2021 של The Globe and Mail גילה שהחברה מפעילה חוות סולארית באזור שינג'יאנג בסין, בקרבת מחנה מעצר של אויגורים. ה-Guelph Mercury Tribune חשף מאוחר יותר חווה סולארית נוספת באזור שינג'יאנג. בתגובה לשאלה על החברה במסיבת עיתונאים, אמר ראש ממשלת קנדה, ג'סטין טרודו: "נמשיך לעבוד בצמוד ולעקוב אחר [חברות האנרגיה], וכל החברות שיש להן השקעות באזור זה, כדי להבטיח שהן עומדות בערכי קנדה ובחוקי קנדה." העיתון The Globe further חשף שבשנת 2019 קנדיאן סולאר חתמה על הסכם משמעותי עם יצרנית הפוליסיליקון GCL-Poly, חברה שחברה בת שלה באזור שינג'יאנג קשורה לעבודה בכפייה. ה-Mercury Tribune דיווח שקנדיאן סולאר מכרה את שתי החוות הסולאריות שלה באזור שינג'יאנג בסוף 2021 לקונסורציום של בנקים וקבוצות השקעה סיניות שונות. באוגוסט 2023, משרד המסחר של ארצות הברית פסק שקנדיאן סולאר עקפה את המכסים על מוצרים סיניים. אתר האינטרנט הרשמי של Canadian Solar קנדיאן סולאר באתר תשתיות תעשייה ואנרגיה We exist to make the difference | Canadian Solar, web.archive.org, ‏2016-03-29 Ideas, Investor (2007-01-22). "2006: The Year of the Solar IPO Boom". Seeking Alpha (באנגלית אמריקאית). נבדק ב-2024-07-21. Astenik Solar: Innovative Renewable Energy Systems | Products | Solar Panels | Solar PV Manufacturer | Ontario Canada | PhotoVoltaic Panels / Modules, www.asteniksolar.com
משפט שימור האינטגרל

בחשבון דיפרינציאלי ואינטגרלי, משפט שימור האינטגרל (או בשמו המלא המשפט היסודי של תורת שימור האינטגרלים והדיפרנציאלים), הוא אחת משלוש האקסיומות לתורת השימור האינטגרלית. יהי מרחב אינטגרלי לא מסוים ξ {\displaystyle \xi } בעל בסיס אינטגרלי אורטונורמלי S = [ s n ] | 1 n {\displaystyle S=[s_{n}]|_{1}^{n}} , ואינטגרל לא מסוים I ∈ ξ {\displaystyle I\in \xi } . נסמן את המקדמים של I {\displaystyle I} מעל הבסיס להיות [ i n ] | 1 n {\displaystyle [i_{n}]|_{1}^{n}} , כלומר I = ( [ i n ] | 1 n ) ∗ S {\displaystyle I=([i_{n}]|_{1}^{n})^{*}S} . אזי לכל בסיס אורטורנורמלי ל ξ {\displaystyle \xi } : S ′ ≠ S {\displaystyle S'\neq S} ,קיימים מקדמים [ i n ′ ] | 1 n {\displaystyle [i'_{n}]|_{1}^{n}} , כך ש I = ( [ i n ] | 1 n ) ∗ S = ( [ i n ′ ] | 1 n ) ∗ S ′ {\displaystyle I=([i_{n}]|_{1}^{n})^{*}S=([i'_{n}]|_{1}^{n})^{*}S'} , וגם ∀ k ∈ 1 , . . . , n ∃ j ∈ 1 , . . . , n | j ≠ k : ‖ i k ‖ = ‖ i j ′ ‖ {\displaystyle \forall _{k\in {1,...,n}}\exists _{j\in {1,...,n}|j\neq k}:\lVert i_{k}\rVert =\lVert i'_{j}\rVert } תחת הנורמה של המרחב ξ {\displaystyle \xi } . ביריעות חלקות, כמות סימני האינטגרל, ועוד כמות עיגולי המסלולים הסגורים, פחות כמות הדיפרנציאלים קבועה לכל הצגה שקולה של האינטגרל, ושווה לממד המרחב האינטגרלי. נהוג לסמן זאת בצורה הבאה: | ∫ | + | O | − | d | = | ξ | = c o n s t a n t {\displaystyle |\int |+|O|-|d|=|\xi |=constant} כאשר הקבוע הוא ממד המרחב האינטגרלי (לא הווקטורי), ה"עיגול" מסמן אם המסלול (במקרה של מרחב מממד 3 או פחות) הוא סגור או לא. המרחב נקרא מרחב מסדר 0 או מרחב הומוגני כאשר | ξ | = 0 {\displaystyle |\xi |=0} . על פי סטוקס: בהינתן יריעה דיפרנציאלית קומפקטית אוריינטבילית M {\displaystyle M} , ותבנית דיפרנציאלית ω {\displaystyle \omega } מעל M {\displaystyle M} מתקיים: ∫ M d ω = ∫ ∂ M ω {\displaystyle \int _{M}\,\mathrm {d} \omega =\int _{\partial M}\omega \!\,} . האינטגרל הוא כללי ולפיכך לא מחושב, ולכן משפט שימור האינטגרל תקף. כיוון ש M {\displaystyle M} הינה יריעה חלקה, מתקיים לכל הצגה שקולה: | ∫ | − | d | = c o n s t a n t {\displaystyle |\int |-|d|=constant} ובמקרה זה: 1 − 1 = 1 − 1 = 0 {\displaystyle 1-1=1-1=0} בגלל שערך הקבוע הינו 0, אז האינטגרל במשפט סטוקס נקרא הומוגני, גם במקרה הפרטי שבו האינטגרל הוא על פונקציות מעל R 3 {\displaystyle \mathbb {R} ^{3}} . על פי גאוס: יהי V {\displaystyle V} תחום חלק סגור מעל R 3 {\displaystyle R^{3}} , ויהי F → {\displaystyle {\vec {F}}} שדה וקטורי גזיר בסביבת V {\displaystyle V} , אזי: ∭ V ( ∇ ⋅ F ) d V = ∬ S ⊂ ⊃ F ⋅ d S {\displaystyle \iiint _{V}\left(\nabla \cdot \mathbf {F} \right)dV=\iint \limits _{S}\!\!\!\!\!\!\!\!\!\!\!\!\!\!\!\!\;\;\;\subset \!\supset \mathbf {F} \cdot d\mathbf {S} } ניתן לראות כי בצד שמאל של המשוואה יש שלושה אינטגרלים, ודיפרנציאל אחד (הדיברגנץ לא נכלל), ולכן ממד המרחב הוא 2 + 2 = 4 {\displaystyle 2+2=4} . בצד ימין יש שני אינטגרלים, דיפרנציאל אחד, וסימון יריעה סגורה אחת, ולכן ממד המרחב נשמר ושווה ל 1 + 2 + 1 = 4 {\displaystyle 1+2+1=4} . המשפט היסודי של החשבון הדיפרנציאלי והאינטגרלי Mathematical Institute | Mathematical Institute, www.maths.ox.ac.uk
ארנולד באלוג

ארנולד באלוג, עד 1887 בלייר, בהונגרית: Balogh Arnold;‏ טפיוג'רג'ה, 15 במרץ 1870 – בודפשט, 28 בנובמבר 1913) היה עורך דין יהודי-הונגרי, עיתונאי, סופר משפטי, עורך כתב עת, מומחה בתקופת פעילותו ברמה לאומית במשפט מסחרי ברמת פרשנות ומחקר. במותו טרם עת אבד מוח משפטי מבריק בתחום המשפט המסחרי ההונגרי כפי שמצטייר מחקריו, ניתוחיו ופרסומיו. ארנולד בלייר נולד במשפחה יהודית בכפר גדול של כ-3500 תושבים במחוז פשט. הוא למד משפטים באוניברסיטת בודפשט (שמה היום אוניברסיטת אטווש לוראנד) קיבל דוקטור במשפטים (1893), עבר את הבחינה בלשכת עורכי הדין (1894). הוא עסק בעריכת דין בבודפשט וערך את כתב העת "כתב העת למדעי המשפט" (Jogtudományi Közlöny). בפרט עסק בהערות, הסברים וניתוחים של המשפט המסחרי, ובתחום זה העשיר את הפרקטיקה המשפטית במחקרים ופרסומים יקרי ערך. "מצבם המשפטי של סוכנים מסחריים" (1897) "העברת נכסים לרעת נושים" (1898) "מהדורה מבוארת ווכוללת הערות של הלכות סיכומים וסדר התשלום של חוק המסחר ההונגרי" (1898) סדרי מסחר בבורסה (1998) "הליכים משמעתיים נגד עורכי דין בגרמניה". בודפשט, 1899. באינטרנט לעניין עסקאות מפורטות, בעניין טיוטת חוק שר המשפטים. (1900) מקצוע עריכת הדין בטיוטת חוק סדר הדין. (1901) התקפות על מקצוע עריכת הדין. שכר טירחתו של עורך דין". בודפשט, 1903. באינטרנט על העבודות הפרטיות של רשמים ברשויות מקומיות. (1904) "חוק ושופט". תזות מתחום המשפט (1905) "שופט וחוק". בודפשט, 1906 באינטרנט ביטוח תאונות עובדים, לעניין הצעת החוק (1906) "חוק ושופט" (1910) סוגיות רפורמה ארגונית שיפוטית (1911) מצב בתי המשפט על סף כניסתו לתוקף של תקנון סדר הדין האזרחי. (1912). עורך כתב העת למדעי המשפט (Jogtudományi Közlöny (1906–1913)) מחקריו וניתוחיו המשפטיים פורסמו בעיקר ב (אותם גם ערך חלקית): עיתון עורכי הדין (Ügyvédek Lapja 1897–1904) האגודות המשפטיות ההונגריות (Magyar Jogászegyletek Értekezései 1911–1913). לקסיקון יהודי הונגרי. 1929. עורך פטר אויווארי. גישה מקוונת Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש) Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (חייהם ויצירותיהם של סופרים הונגרים) Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918. Révai új lexikona I–XIX. Főszerk. Kollega Tarsoly István. Szekszárd: Babits. 1996–2008. ISBN 963-901-594-6 (לקסיון רוואי החדש) Tolnai világlexikona. Bp., Magyar Kereskedelmi Közlöny, 1912-1919. (הלקסיקון העולמי של טולנאי) Új magyar életrajzi lexikon I–VI. Főszerk. Markó László. Budapest: Magyar Könyvklub; (hely nélkül): Helikon. 2001–2007. ISBN 963-547-414-8 (לקסיקון ביוגרפי הונגרי חדש) פטר קוזאק: ארנולד באלוג באתר נקודת שם על מוסדות התיקון (בתי סוהר): ארנולד באלוג
מספים

מֶסָּפים היו שבט יאפיגי (אנ') שחי במספיה בעת העתיקה הקלאסית. שני שבטים יאפיגים נוספים, הפאוקטים (אנ') והדאונים (אנ'), אכלסו את מרכז וצפון אפוליה בהתאמה. כל שלושת השבטים דיברו מספית, אך פיתחו תרבויות ארכאולוגיות נפרדות עד המאה השביעית לפנה"ס. המספים חיו באזור בעל אותו השם, שהשתרע מלאוקה בדרום-מזרח ועד קאיליה ואגנטיה בצפון-מערב, והשתרע על רוב חצי האי סלנטו. אזור זה כולל את נפת לצ'ה וחלקים מהנפות ברינדיזי וטאראנטו כיום. החל מהמאה השלישית לפנה"ס, סופרים יוונים ורומיים הבחינו באופן שונה בין האוכלוסייה הילידית של חצי האי סלנטו. לפי סטראבון, השמות יאפיגים, דאוני, פאוסטיאנים ומספים היו יווניים בלבד ולא בשימוש הילידים, שחילקו את סלנטו לשני חלקים. החלק הדרומי והיוני של חצי האי היה הטריטוריה של הסלנטינוי, החל מאוטרנטו ללאוקה ומלאוקה למנדוריה. החלק הצפוני של הים האדריאטי היה שייך לקלברוי והשתרע מאוטרנטו ועד לפנים אגנטיה. לאחר כיבוש סלנטו על ידי הרפובליקה הרומית בשנת 266 לפנה"ס היטשטשה ההבחנה בין השבטים היאפיגים כאשר הם נטמעו (אנ') בחברה הרומית העתיקה. סטראבון מבהיר שבתקופתו, סוף המאה הראשונה לפנה"ס, רוב האנשים השתמשו בשמות מספיה, יאפיגיה, קלבריה וסלנטינה לסירוגין עבור סלנטו. השם קלבריה עבור חצי האי כולו נעשה רשמי כאשר הקיסר הרומי, אוגוסטוס, חילק את איטליה לאזורים ונתן לכל אזור אפוליה את השם רג'יו II אפוליה אט קלבריה. הארכאולוגיה עדיין עוקבת אחר החלוקה היוונית המשולשת המקורית של שבטים בהתבסס על העדויות הארכאולוגיות. סטראבון, 6.3.5, גאוגרפיקה Cesare Colafemmina, The Jews in Calabria, 2012, עמ' 1, ISBN 9789004234123 ערך זה הוא קצרמר בנושא היסטוריה ובנושא רומא העתיקה. אתם מוזמנים לתרום לוויקיפדיה ולהרחיב אותו.
עזרא ובניו

עזרא ובניו (שם מלא: שיפודי עזרא ובניו) היא מסעדת מנגל מזרח-תיכונית, מהוותיקות בישראל, הממוקמת באזור. המסעדה מוכרת בעיקר כמקום זול לקניית שיפודים. סניף הדגל ממוקם באזור, אך קיימים גם סניפים בראשון לציון ובבת ים. עזרא ובניו הוקמה בשנת 1978 על בסיס בית ערבי עתיק ורב חדרים. המסעדה מציעה סוגים שונים של בשר על האש, אך גם סלטים וצ'יפס. ב-2014, שמואל חנה, הבן של מנהל המסעדה עזרא חנה, הקים סניף נוסף של עזרא ובניו בבת ים. ב-2019, רשת השיפודיות עזרא ובניו השיקה סניף בראשון לציון. כיום, 11 ילדיו ו-65 נכדיו של עזרא חנה, עובדים בכלל הסניפים. במרץ 2019, חוקרי משטרה ופקחי תברואה פשטו על המסעדה והשמידו 130 קילוגרם בשר, בטענה כי אינו ראוי למאכל אדם. עם זאת, עזרא חנה, מנהל המסעדה, טען כי האירועים הללו לא הצליחו לפגוע בשמה הטוב של המסעדה. ב-2022, גבר בשנות ה-30 לחייו נדקר בתחומי המסעדה. צוות מד"א פינה אותו לבית החולים במצב קריטי, אך שם נקבע מותו. מספר ימים לאחר מכן, הוגשה הצהרת תובע נגד שני החשודים ברצח בגין "חשד לרצח, קשירת קשר, שיבוש הליכי חקירה והחזקת סכין". מדיה וקבצים בנושא עזרא ובניו בוויקישיתוף דוד רוזנטל‏, שיפודי עזרא ובניו: אי אפשר לנצח את המחיר הזה. כל השאר זה כבר סיפור אחר לגמרי, באתר וואלה, 15 במאי 2024 חיליק גורפינקל, עזרא ובניו: המסעדה שעושה על הגריל, בלי משחקים, באתר כלכליסט, 14 במאי 2024 קובי רובין, בלי סטייקים ובלי בשר יקר: אכלנו בעזרא ובניו שיפוד ב-11 שקל, באתר ynet, 3 בינואר 2023 איתן לשם, שיפודי עזרא ובניו: האם המחיר הוא הדבר החשוב היחיד?, באתר הארץ, 5 במרץ 2024 שיפודי עזרא ובניו: אי אפשר לנצח את המחיר הזה. כל השאר זה כבר סיפור אחר לגמרי - וואלה אוכל, באתר וואלה, ‏2024-05-15 שיפודי עזרא ובניו, באתר easy עזרא ובניו אזור, באתר d.co.il עזרא ובניו, באתר פייסבוק עזרא ובניו - שיפודים/על האש באזור, בשרים, - 2eat.co.il, באתר 2eat מיה מנע, סניף שני ל"עזרא ובניו" בראשון לציון: 200 מ"ר של שיפודים, באתר השקמה ראשון לציון, ‏2019-08-20 איתן לשם, מאמץ או מנפץ? שיפודי עזרא ובניו: האם המחיר הוא הדבר החשוב היחיד?, באתר הארץ מיה מנע, עזרא ממסעדת "שיפודי עזרא ובניו": "לא אתן להרוס לנו את מפעל החיים - אמות יחד איתו", באתר השקמה חולון, ‏2019-03-31 Tal, גם שיפודי "עזרא ובניו" מנסים להתאושש אחרי משבר הקורונה, באתר השקמה בת ים, ‏2020-06-12 בשר מזוהם? פשיטת המשטרה ב"עזרא ובניו" לא מפריעה ללקוחות | חדשות 13, באתר רשת 13 N12 - גבר נדקר בתוך מסעדה מוכרת באזור, מותו נקבע בביה"ח, באתר N12, ‏2022-02-05 N12 - פוענח רצח משה מתיקו אלמיהו במסעדת עזרא ובניו באזור, באתר N12, ‏2022-02-22
גלן רידג'

גלן רידג' (באנגלית: Glen Ridge) היא מנהלה מקומית במחוז אסקס (אנ') שבמדינת ניו ג'רזי בארצות הברית. בשנת 2010 התגוררו בה 7,527 תושבים וצפיפות האוכלוסין עמדה על 2,280.91 נפש לקמ"ר. על פי לשכת מפקד האוכלוסין של ארצות הברית, בשנת 2000 נאמדה ההכנסה החציונית של משק הבית בעיירה ב-105,638 דולר וההכנסה החציונית של המשפחה נאמדה ב-120,650 דולר. לגברים הייתה הכנסה חציונית של 91,161 דולר לעומת 51,444 דולר לנשים. באז אולדרין, האדם השני שהלך על הירח, נולד במרכז הרפואי מאונטיני בגלן רידג' ב-20 בינואר 1930. מדיה וקבצים בנושא גלן רידג' בוויקישיתוף אתר האינטרנט הרשמי של גלן רידג' (באנגלית) Ricardo Kaulessar, The Place Where There's Buzz, The Montclair Times, ‏22 בספטמבר 2016
פרסקוט בוש

פרסקוט שלדון בוש (באנגלית: Prescott Sheldon Bush; ‏15 במאי 1895 - 8 באוקטובר 1972) היה סנאטור אמריקני מטעם מדינת קונטיקט ובנקאי בכיר בוול סטריט. הוא אביו של נשיא ארצות הברית ה-41, ג'ורג' הרברט ווקר בוש וסבו של הנשיא ה-43 ג'ורג' ווקר בוש. בוש נולד למשפחה מהמעמד הגבוה, בקולומבוס שבאוהיו. בשנים 1908- 1913 למד בניופורט, רוד איילנד. ב-1913 החל ללמוד באוניברסיטת ייל, שם היה חבר באחוות הגולגולת והעצמות, ובכך המשיך מסורת משפחתית של לימודים במוסד אקדמי זה. לאחר סיום לימודיו שירת בוש בצבא ארצות הברית, בזמן מלחמת העולם הראשונה. קיבל הכשרה מודיענית בורדן שבצרפת. ב-1921 נישא לדורותי ווקר ולזוג נולדו חמישה ילדים. ביניהם ג'ורג' הרברט ווקר, לימים הנשיא ה-41 של ארצות הברית. באותה התקופה החל לעבוד בסנט לואיס, מיזורי, והמשפחה חזרה לקולומבוס שבאוהיו בשנת 1923. בהמשך השנים המשיך לעבוד כאיש עסקים. ב-1952 נבחר בוש לסנאט מטעם קונטיקט לאחר שגבר על המועמד הדמוקרטי אברהם ריביקוף. כסנטור הגדיר בוש את עצמו "פרוגרסיבי מתון". בוש התנגד לפעילותו האנטי-קומוניסטית של עמיתו למפלגה, הסנטור ג'וזף מקארתי ולתוכנית החלל האמריקאית וסייע להקים את חיל השלום. ב-1956 הוא ניצח שוב בבחירות, עם למעלה מ-55% מהקולות, ובשנת 1962 החליט שלא להתמודד לקדנציה שלישית. נפטר בשנת 1972 ונקבר בקונטיקט. משפחת בוש מדיה וקבצים בנושא פרסקוט בוש בוויקישיתוף פרסקוט בוש, באתר המדריך הביוגרפי של הקונגרס של ארצות הברית (באנגלית) פרסקוט בוש, באתר "Find a Grave" (באנגלית) פרסקוט בוש, במסד הנתונים הקולנועיים IMDb (באנגלית) שרה ליבוביץ דר, מסע העסקים של סבא, באתר הארץ, 13 במרץ 2003 ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
ג'וש הלמן

ג'ושוע הלמן (באנגלית: Joshua Helman נולד ב-22 בפברואר 1986) הוא שחקן אוסטרלי. הלמן נולד באדלייד, דרום אוסטרליה. קריירת המשחק של הלמן החלה כששיחק בסדרת הטלוויזיה האסטרלית, קרוב רחוק. לאחר מכן הוא קיבל תפקיד קטן בסרט הקצר Aidan's View, שבו שיחק את התפקיד של פולש המנסה לפרוץ לביתו של הגיבור. כמה שנים לאחר מכן, לוהק לתפקיד רב"ט. לו "צ'קלר" יורגן בסדרת הטלוויזיה האמריקאית, The Pacific. הוא הופיע בשישה פרקים. לאחר מכן הוא הוחתם על ידי סוכנות הכישרונות האמריקאית "The Gersh Agency". הלמן ערך את הופעת הבכורה שלו בקולנוע בשנת 2012 כאשר לוהק לתפקיד ג'ב אוליבר במותחן האקשן ג'ק ריצ'ר. הוא חזר לאוסטרליה ולוהק לסרט Blinder. בשנת 2011, הלמן שיחק בהפקה המקורית של המחזה "Small Engine Repair" בתיאטרון בלוס אנג'לס. בשנת 2014 שיחק בסרט אקס-מן: העתיד שהיה. שנה לאחר מכן שיחק בסרט מקס הזועם: כביש הזעם. ב-2016 שיחק בתפקיד ראשי בעונה השנייה של סדרת הטלוויזיה "עיירה ללא מוצא". בשנת 2024 שיחק בסרט פיוריוסה: מסאגת מקס הזועם. ג'וש הלמן, במסד הנתונים הקולנועיים IMDb (באנגלית) Josh Helman takes his 'One Shot' (אורכב 21.07.2013 בארכיון Wayback Machine) "Aussie Rules film Blinder kicks off in Victoria" (אורכב 25.02.2012 בארכיון Wayback Machine) "Small Engine Repair". StageSceneLA (באנגלית אמריקאית). 21 באוגוסט 2011. נבדק ב-4 בדצמבר 2019. {{cite web}}: (עזרה) Perry, Spencer (15 ביולי 2013). "Characters and Story Details Revealed for X-Men: Days of Future Past". נבדק ב-16 ביולי 2013. {{cite web}}: (עזרה) Trumbore, Dave (13 August 2012). "Updated Cast for Mad Max: Fury Road Includes One-Time Wonder Woman Megan Gale". Collider. "Anya Taylor-Joy and Chris Hemsworth go inside 'Furiosa,' their full-throttle 'Mad Max' prequel". EW.com (באנגלית). נבדק ב-6 במאי 2024. {{cite web}}: (עזרה)
הניגון שלך

הניגון שלך הוא אלבום האולפן השביעי של הזמרת-יוצרת הישראלית אתי אנקרי. האלבום יצא לאור ב-2 בספטמבר 2012 בהוצאת PIL. ב-1 באוגוסט 2012 הוציאה אתי אנקרי את "הניגון שלך" בתור שיר הנושא מתוך האלבום. במאקו סקרו אותו בחיוב והעירו: ”השיר המקסים הזה יוצא כסינגל ראשון ושיר הנושא מאלבום חדש, אשר צפוי לצאת לקראת ראש השנה”. בסוף אותו החודש פורסם גם הווידאו קליפ הנלווה שלו שנועד לעזור בקידום המסחרי שלו. בדיסק סנטר נכתב: ”באלבומה החדש, אתי אנקרי הגיעה למקום שכל אמן רוצה להגיע אליו, המקום בו היא יודעת בדיוק מה היא רוצה לעשות – ובזכות כישרון לא מבוטל בכתיבה ובשירה, אנקרי גם פוגעת בול לליבו של המאזין. 4 שנים אחרי 'משירי הרב יהודה הלוי' המצליח, אנקרי ממשיכה את אותה אווירה עם אלבומה השביעי, הראשון שלה עם חומר מקורי מאז "מיליונים" מלפני 8 שנים. 'הניגון שלך' הוא אלבום פולק-ישראלי עם נגיעות של מוזיקת עולם רכות ומענגות, בדיוק במינון הנכון”. באשדוד נט נכתב: ”האלבום עוסק ברובו בשאלות של דרך, אמונה, שינוי המחשבה, תשובה ותיקון”. האלבום הניגון שלך באתר ספוטיפיי הניגון שלך, 2015-06-28, נבדק ב-2024-07-21 ynet (2012-09-02). "אתי אנקרי: "הבנתי שאם לא עכשיו אז אף פעם"". Ynet. נבדק ב-2024-07-21. אתי אנקרי - "הניגון שלך", באתר mako, ‏2012-08-01 אתי אנקרי בקליפ "הניגון שלך", באתר mako, ‏2012-08-26 הניגון שלך, אמן: אתי אנקרי אתי אנקרי- "הניגון שלך", באתר ashdodnet.com
ניואית

ניואית היא שפה פולינזית, השייכת לתת-הקבוצה המלאיו-פולינזית של השפות האוסטרונזיות. היא קשורה באופן הדוק ביותר לטונגאית ומעט יותר רחוקה משפות פולינזיות אחרות כמו מאורית, סמואית והוואית. ביחד, הטונגאית והניואית מהווים את תת-הקבוצה הטונגאית של השפות הפולינזיות. הניואית דוברה על ידי 1,600 אנשים באי ניואה (97.4% מהתושבים) ב-1991, וכן על ידי דוברים באיי קוק, ניו זילנד וטונגה, בסך הכל כ-8,000 דוברים. לכן יש יותר דוברי ניואית מחוץ לאי עצמו מאשר באי. רוב תושבי ניואה יודעים בנוסף אנגלית. בתחילת שנות ה-90, 70% מדוברי הניואית חיו בניו זילנד. Moseley, Christopher., R. E. Asher (ע), Atlas Of The World's Languages, New York: Routelage, 1994, עמ' 100 ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.